Document ID: 32011R0590
Publication Date: 2011-06-20

Title and Content:
KOMISIJAS ĪSTENOŠANAS REGULA (ES) Nr. 590/2011
(2011. gada 20. jūnijs),
ar ko groza Regulu (EK) Nr. 1235/2008, ar ko nosaka sīki izstrādātus īstenošanas noteikumus Padomes Regulai (EK) Nr. 834/2007 par bioloģisko produktu importēšanas kārtību no trešām valstīm
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 28. jūnija Regulu (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (1) un jo īpaši tās 33. panta 2. punktu un 38. panta d) punktu,
tā kā:
(1)
Komisijas Regulā (EK) Nr. 1235/2008 (2) ir noteikts samērā īss termiņš kontroles organizācijām un kontroles iestādēm, lai nosūtītu pieteikumu atbilstības pārbaudes nolūkos atzīšanai saskaņā ar Regulas (EK) Nr. 834/2007 32. pantu. Tā kā nav pieredzes Savienības noteikumu par bioloģisko ražošanu un bioloģisko produktu marķēšanu tiešā piemērošanā ārpus Savienības teritorijas, tad būtu jādod vairāk laika tām kontroles organizācijām un kontroles iestādēm, kuras vēlas lūgt to iekļaušanu atbilstības pārbaudes nolūkos izveidotajā sarakstā.
(2)
Saskaņā ar Regulas (EK) Nr. 834/2007 33. panta 2. punktu Regulas (EK) Nr. 1235/2008 III pielikumā noteikts to trešo valstu saraksts, kuru ražošanas un kontroles pasākumu sistēma attiecībā uz lauksaimniecības produktu bioloģisko ražošanu ir atzīta par līdzvērtīgu tai, kas noteikta Regulā (EK) Nr. 834/2007. Ņemot vērā jaunos pieteikumus un informāciju, ko Komisija saņēmusi no trešām valstīm kopš saraksta pēdējās publikācijas, būtu jāapsver zināmi grozījumi un saraksts būtu atbilstīgi jāgroza.
(3)
Dažus lauksaimniecības produktus, kurus importē no Kanādas, Savienībā pašreiz tirgo saskaņā ar pārejas noteikumiem, kas paredzēti Regulas (EK) Nr. 1235/2008 19. pantā. Kanāda iesniedza Komisijai lūgumu iekļaut to minētās regulas III pielikuma sarakstā. Tā iesniedza informāciju, kas prasīta saskaņā ar minētās regulas 7. un 8. pantu. Minētās informācijas pārbaude un pārrunas, kas pēc tam notika ar Kanādas iestādēm, deva iespēju secināt, ka noteikumi, kuri šajā valstī regulē lauksaimniecības produktu ražošanu un kontroli, ir līdzvērtīgi Regulā (EK) Nr. 834/2007 noteiktajiem. Komisija veica Kanādā faktiski piemērojamo ražošanas noteikumu un kontroles pasākumu pārbaudi uz vietas, kā paredzēts Regulas (EK) Nr. 834/2007 33. panta 2. punktā.
(4)
Indijas, Izraēlas, Japānas, Kostarikas un Tunisijas iestādes ir lūgušas Komisiju iekļaut jaunas kontroles un sertifikācijas organizācijas un sniegušas Komisijai nepieciešamās garantijas, ka tās atbilst Regulas (EK) Nr. 1235/2008 8. panta 2. punktā noteiktajiem kritērijiem.
(5)
Kostarikas un Jaunzēlandes iekļaušanas ilgums Regulas (EK) Nr. 1235/2008 III pielikuma sarakstā beidzas 2011. gada 30. jūnijā. Lai izvairītos no tirdzniecības pārtraukšanas, ir jāpagarina Kostarikas un Jaunzēlandes iekļaušanas ilgums. Ņemot vērā iepriekšējo pieredzi, iekļaušanas ilgums būtu jāpagarina uz neierobežotu laiku.
(6)
Pēc nesen notikušās Lauksaimniecības un mežsaimniecības ministrijas (Ministry of Agriculture and Forestry (MAF)) apvienošanās ar Jaunzēlandes Pārtikas nekaitīguma iestādi (New Zealand Food Safety Authority (NZFSA)) Jaunzēlande ir veikusi to specifikāciju redakcionālus grozījumus, kas noteiktas Regulas (EK) Nr. 1235/2008 III pielikumā.
(7)
Tādēļ būtu attiecīgi jāgroza Regula (EK) Nr. 1235/2008.
(8)
Šajā regulā paredzētie pasākumi ir saskaņā ar Bioloģiskās ražošanas regulatīvās komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 1235/2008 groza šādi:
1)
vārdus “2011. gada 31. oktobrim” 4. pantā aizstāj ar vārdiem “2014. gada 31. oktobrim”;
2)
regulas III pielikumu groza saskaņā ar šīs regulas pielikumu.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 20. jūnijā

Classification:
Level 1 Categories: 100147
100157
100156
Level 2 Categories: 100257
100196
100193
100245
100248
Level 3 Categories: 2442
87
614
2735
4363
All Categories: 3191
568
6100
6790
893